Saage tuttavaks - Charlie (Jim Carrey), tagasihoidlik maanteepolitseinik, kes on töökas, abivalmis ja tubli. Lisaks sellele on ta armastav isa kolmele pojale, kes pole tegelikult üldsegi tema omad. Linnakese naerualune on viidud nii  kaugele, et kui ta pole oma tavalist tabletti võtnud, muutub Charlie täiesti teiseks inimeseks. Saage tuttavaks - Hank (Jim Carrey), ropu suuvärgiga tülinorija, kes joob nagu kala ning mõtleb ainult seksist.    Charliel ja Hankil pole midagi ühist peale keha, mida nad kordamööda valitsevad, ja tunnete, mida on mõlemas äratanud Irene (Renée Zellweger), valel ajal valesse kohta sattunud tagaotsitav, kes ei saa esialgu kuidagi aru, miks tema saatjaks määratud politseinik lakkamatult iseendaga räägib  ning aeg-ajalt endaga veel ka kaklema kipub…    "Mina, ma ise & Irene" on absurdne komöödia, mille lavastas vendadepaar Peter ja Bobby Farrelly ("Köiges on süüdi Mary"). Peaosades mitmekordne Kuldgloobuse vöitja Jim Carrey ("Trumani show") ja Renée Zellweger ("Poissmees"). Lisaks neile teevad kaasa Robert Forster ("Jackie Brown"), Richard Jenkins ("Kõiges on süüdi Mary"), Chris Cooper ("Patrioot") ning Charlie kolme mustanahalist (!) poega mängivad Anthony Anderson ("Romeo peab surema"), Mongo  Brownlee ("Vanglaekspress") ja Jerod Mixon ("Bulworth").